كارل هاينريش ماركس (ب لألمانية: Karl Heinrich Marx) (تولد نهار 5 ماي 1818 ف ترير ف ألمانيا - مات ف 14 مارس 1883 ف لندن ف نݣليز) كان فيلسوف و اقتصادي و عالم اجتماعي و مؤرخ و صحافي و اشتراكي توري ألماني. لأفكار ديال ماركس أتّرات على لعالم كامل و طوّرات لعلم ديال لإجتماع و لمفهوم ديال لإشتراكية. تيتعتابر كارل ماركس من أشهر لقتصاديين اللي دازو فتاريخ لعالم، و ولاّت لأفكار ديالو كاتسمّا "لماركسية" ولاّ "لفكر لماركسي". أهم لأفكار ديال ماركس كانت كادّور على التورة ديال لعمّال و الطبقات لمهلوكة و لمحݣورة، على لبورجاوزية اللي كاتستاغل فيهم. خدم بزاف مع فيلسوف ألماني وحداخور كان صاحبو، هو فرايدريش إينݣيلز. كتب كارل ماركس بزاف د لكتوبا معروفة بحال لبيان د لحزب الشيوعي (1848) و راس لمال (1867). الاقتصاديون الخمسة الأكثر تأثيراً في تطور الفكر الاقتصادي الحديث - لإقتصادي (2015)